《潇湘八景图 其三 山市晴岚》
宋代·叶茵

岩麓新霁浮紫烟，几家鸡犬喧一廛。憧憧人得蝇头利，不了青帘酤酒钱。

松阴散乱日易暝，风光渐入牛羊径。赪肩赤脚分途归，野唱樵歌动幽听。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。